Apel de proiecte nr. PR/NE/2025/P1/RSO1.3/1/2 - Investiții pentru creșterea durabilă a IMM

**Anexa 3**

**Glosar de termeni specifici**

În sensul prezentului Ghid, următorii termeni specifici se folosesc cu următoarele înțelesuri

|  |  |  |
| --- | --- | --- |
| **Nr. crt.** | **Termen** | **Definiție** |
|  | Activitate economică | Reprezintă orice activitate care constă în furnizarea de bunuri, servicii și lucrări pe o piață data[[1]](#footnote-1) |
|  | Activitate de bază în cadrul unui proiect | Activitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare al proiectului și care trebuie să respecte următoarele condiții cumulative:  (i) are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor și la obținerea rezultatelor acestuia;  (ii) se regăsește în cererea de finanțare sub forma activităților eligibile obligatorii specificate în Ghidul Solicitantului;  (iii) nu face parte din activitățile conexe, așa cum sunt acestea definite în Ghidul Solicitantului;  (iv) bugetul estimat alocat activității sau pachetului de activități reprezintă minimum 50% din bugetul eligibil al proiectului. |
|  | Active fixe corporale | Active fixe care îndeplinesc cumulativ două condiții: au valoarea de intrare mai mare de 2500 lei și durata normală de utilizare mai mare de un an; (de exemplu: terenuri, clădiri și instalații, utilaje și echipamente). |
|  | Active necorporale | Active fixe fără substanță fizică, care se utilizează pe o perioadă mai mare de un an; (de exemplu: brevete, licențe, mărci comerciale, programe informatice, alte drepturi și active similare, precum și investiții în realizarea de instrumente de comercializare on-line a serviciilor/ produselor proprii). |
|  | Ajutoare/ajutor de stat | Orice măsură care îndeplinește toate criteriile prevăzute la art. 107 alin. (1) din Tratatul privind funcționarea Uniunii Europene (TFUE), respectiv să implice transferul de resurse de stat, să se materializeze într-un avantaj economic de care întreprinderea nu ar fi beneficiat în mod normal, să fie selectiv și să aibă un efect potențial asupra concurenței și comerțului între Statele Membre |
|  | Amprenta de carbon | Reprezintă totalul emisiilor de gaze cu efect de seră, în special dioxid de carbon (CO₂), generate direct sau indirect de activitățile umane sau de producția și consumul de bunuri și servicii. Această măsură este exprimată de obicei în tone de CO₂ echivalent (CO₂e) și include atât emisiile provenite din arderea combustibililor fosili (de exemplu, pentru transport, încălzire, producție de energie), cât și cele din alte procese industriale și agricole. |
|  | Apel de proiecte | Invitație publică adresată de către autoritatea de management categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul programului. |
|  | Autoritatea de Management pentru Programul Regional Nord-Est 2021-2027 (AM PR Nord-Est) | Structura organizatorică din cadrul ADR Nord-Est, responsabilă de gestionarea și implementarea PR NE și de utilizarea eficientă, efectivă și transparentă a fondurilor, îndeplinind funcțiile și rolurile prevăzute în acest sens de Regulamentul UE nr. 1060/2021 |
|  | Cadrul economiei circulare | Reprezintă ansamblul de principii, strategii, politici și instrumente care ghidează tranziția de la modelul economic liniar (producție – consum – deșeu) către unul circular. În acest nou model, resursele sunt păstrate cât mai mult timp în economie, prin reutilizare, reparare, refabricare și reciclare.  Componente ale economiei circulare:   Design circular   Noi modele de afaceri[[2]](#footnote-2)   Distribuția inversă[[3]](#footnote-3)   Factori favorizanți[[4]](#footnote-4) |
|  | Cerere de finanțare | Document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în Ghidul Solicitantului aplicabil fiecărui apel de proiecte; în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021/SMIS2021+ . |
|  | Dată lansare apel de proiecte | Data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021/SMIS2021+ de către autoritatea de management. |
|  | Declarație unică a solicitantului | Declarație pe propria răspundere a solicitantului, sub incidența prevederilor legale care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul este admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării. |
|  | Demararea lucrărilor | Înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate drept demarare a lucrărilor. |
|  | Design circular | Este o abordare în proiectarea produselor care are ca scop extinderea duratei de viață a acestora, reducerea deșeurilor și închiderea buclelor de material prin reutilizare, reciclare și regenerare. Conceptul se bazează pe principiile economiei circulare, unde produsele sunt concepute de la început pentru a fi durabile, reparabile, reutilizabile și reciclabilă, astfel încât resursele să fie păstrate în uz cât mai mult timp posibil. |
|  | Durabilitate | Se refera la capacitatea unei societăți, un ecosistem sau orice asemenea sistem existent de a funcționa continuu intr-un viitor nedefinit fără a ajunge la epuizarea resurselor cheie |
|  | EBITDA | Earnings Before Interest, Taxes, Depreciation and Amortisation (profitul înainte de dobânzi, impozite, depreciere și amortizare)  EBITDA este un indicator financiar care măsoară profitul unei companii înainte de a scădea cheltuielile cu dobânzile, impozitele, amortizarea și deprecierea.  **EBITDA** = profit net + dobânzi + taxe + depreciere + amortizare |
|  | Economie circulara | Model de producție și consum, care implică folosirea în comun, închirierea, reutilizarea, repararea, renovarea și reciclarea materialelor și produselor existente cât mai mult timp posibil. Astfel, se prelungește ciclul de viață al produselor.[[5]](#footnote-5) |
|  | Emisiile de gaze cu efect de seră | Denumite generic emisii de carbon sau emisii de CO2, reprezintă gazele din atmosferă care absorb și emit radiații infraroșii. Existenta unui echilibru între radiațiile infraroșii absorbite si cele emise este un element de importantă majoră pentru climă și mediul global. |
|  | Finalizarea investiției | Înseamnă momentul în care autoritățile naționale consideră că investiția a fost finalizată. În sensul Schemei de ajutor de stat și de minimis pentru  creșterea durabilă a IMM-urilor, finalizarea investiției reprezintă data efectuării plății finale a ajutorului de stat/de minimis în cadrul schemei, indiferent de tipul acestuia, oricare survine ultimul. Finalizarea investiției nu va depăși data de 31 decembrie 2029. |
|  | Ghidul solicitantului | Reprezintă un document programatic ce cuprinde condițiile specifice de accesare/acordare a fondurilornerambursabile. Documentul conține o detaliere tehnică și financiară a condițiilor impuse potențialilor beneficiari pentru pregătirea proiectelor și completarea corectă a cererilor de finanțare și documentelor anexate acesteia. |
|  | Investiţie iniţială | Investiţia în active corporale şi necorporale, legate de înființarea unei unităţi noi, extinderea capacităţii unei unităţi existente, diversificarea producţiei unei unităţi prin produse sau servicii care nu au fost fabricate anterior în unitate sau o schimbare fundamentală a procesului general de producţie a produsului (produselor) sau a prestării generale a serviciului (serviciilor) al unei unităţi existente, aflate în acelaşi perimetru. O investiţie de înlocuire nu constituie o investiţie iniţială. |
|  | Lanț valoric | Procesul sau activitățile prin care o companie adaugă valoare unui produs, incluzând producția, marketingul și furnizarea serviciilor post-vânzare. |
|  | Materiile prime secundare | Sunt materiale reciclate care pot fi utilizate în procesele de fabricație în locul sau alături de materii prime virgine. Utilizarea materiilor prime secundare prezintă o serie de avantaje, inclusiv securitate sporită a aprovizionării, consum redus de materiale și energie, impact redus asupra climei și asupra mediului și costuri reduse de producție.[[6]](#footnote-6) |
|  | Mediul urban (inclusiv sate aparținătoare) | Mediul urban reprezintă ansamblul orașelor și municipiilor, definite ca unități administrativ teritoriale, care includ atât localitățile componente  cât și satele aparținătoare acestora. |
|  | MySMIS2021/ SMIS2021+ | Sistem de înregistrare și de stocare sub formă informatizată a datelor referitoare la fiecare operațiune, necesare monitorizării, evaluării, gestiunii financiare, verificărilor si auditurilor, incluzând, dacă este aplicabil, datele despre diverși participanți la operațiunile finanțate din fonduri nerambursabile în cadrul programelor operaționale gestionate la nivel național. |
|  | Principii ale economiei circulare | * Eliminarea deșeurilor și a poluării prin design * Menținerea produselor și materialelor în uz * Regenerarea sistemelor naturale |
|  | Product as a service | Product as a Service reprezintă un model de afaceri în care clienții plătesc pentru a utiliza un produs prin intermediul unui abonament sau al unei închirieri, în loc să îl cumpere direct. Acest concept face parte din economia de sharing și economia circulară. |
|  | Perioada de implementare a proiectului | Este perioada cuprinsă între data semnării contractului de finanțare (la care se adaugă, dacă este cazul, și perioada de desfășurare a activităților înainte de semnarea contractului de finanțare, conform regulilor de eligibilitate a cheltuielilor) și data efectuării ultimei plăti de către AM PR Nord-Est sau data ultimei zile din perioada de implementare a proiectului stabilită prin contract, oricare dintre ele are loc mai întâi. |
|  | Perioada de durabilitate a proiectului | Este perioada de 3 ani calculată de la efectuarea plății finale în cadrul contractului de finanțare sau, în cazul proiectelor finanțate sub incidența ajutorului de stat/minimis, durata prevăzută în reglementările aplicabile ajutorului de stat/minimis, oricare dintre acestea este mai mare.  În această perioadă trebuie asigurat caracterul durabil al investiției/proiectului. |
|  | Plan de monitorizare a proiectului | Plan inclus în contractul de finanțare, după caz, prin care se stabilesc indicatorii de etapă care se vor monitoriza de către autoritatea de management pe parcursul implementării proiectului, modul de verificare al acestora, precum și țintele finale asumate pentru indicatorii de realizare și de rezultat, care vor fi atinse în urma implementării proiectului. |
|  | Prag de calitate | Prag minim de la care se consideră că un proiect îndeplinește condițiile minime necesare pentru a fi finanțat din fonduri externe nerambursabile. |
|  | Simbioza industriala | Este un concept în care diverse industrii colaborează pentru a utiliza eficient resursele și a minimiza impactul asupra mediului. Într-un sistem de simbioză industrială, deșeurile, subprodusele sau surplusurile generate de o companie sunt valorificate ca materii prime de alte companii, creând astfel un ciclu de reutilizare care reduce consumul de resurse virgine, emisiile de gaze cu efect de seră și cantitatea de deșeuri produse. |
|  | Specializarea inteligentă | Procesul de transformare economică bazat pe identificarea domeniilor în care o regiune poate beneficia din specializarea inovării și cercetării creându-și noi avantaje competitive. |
|  | Strategia de Cercetare și Inovare pentru Specializare inteligentă a regiunii Nord-Est (RIS3 Nord-Est) | Instrumentul strategic care asigură implementarea conceptelor inovative în economia regională printr-o abordare de jos în sus, ce înseamnă includerea în proces a reprezentanților mediului academic, universitar și de cercetare, mediului de afaceri, societății civile precum și autorități publice (Cvadruplu Helix). |

1. A se vedea hotărârea Curții de Justiție din 16 iunie 1987, Comisia/Italia, C-118/85, ECLI:EU:C:1987:283, punctul 7; hotărârea Curții de Justiție a Uniunii Europene din 18 iunie 1998, Comisia/Italia, C-35/96. ECLI:EU:C:1998:303, punctul 36; hotărârea Curții de Justiție din 19 februarie 2002, Wouters, C-309/99, ECLI:EU:C:2002:98, punctul 46 [↑](#footnote-ref-1)
2. Noile modele de afaceri în economia circulară se concentrează pe extinderea duratei de viață a produselor și pe optimizarea utilizării resurselor [↑](#footnote-ref-2)
3. Se referă la etapa privind lanțul de aprovizionare în care produsul este returnat de la punctul de vânzare către producător sau distribuitor pentru recuperare, reparare, reciclare sau eliminare. [↑](#footnote-ref-3)
4. Factorii favorizanți sunt elemente care stimulează și facilitează tranziția către o economie circulară [↑](#footnote-ref-4)
5. <https://www.europarl.europa.eu/topics/ro/article/20151201STO05603/economia-circulara-definitie-importanta-si-beneficii> [↑](#footnote-ref-5)
6. <https://www.europarl.europa.eu/legislative-train/package-action-plan-for-the-circular-economy-sub-package/file-strategy-for-secondary-raw-materials> [↑](#footnote-ref-6)